Mimi Greyling Rekenmeesters - Meer Oor Ons
Mimi Greyling Rekenmeesters Ingelyf 015 516 6486
'n Persoonlike Professionele Diens Praktyknrs.: SAIT 19047770, SAIBA SABR 2735
Ons onderskeie spesialiste is elkeen meesterlik op hul gebied en sal verseker dat u besigheid die persoonlike aandag sal kry waarop ons roem. Dit is ook waarom ons leuse, 'n Persoonlike Professionele Diens is.
Mimi Greyling - Hoof rekenmeester en prinsipaal
Mimi het in 2004 haar B.Com graad in Rekeningkunde aan RAU (tans bekend as Universiteit van Johannesburg) verwerf.
Sy staan ook tans bekend as 'n General Tax Practitioner (SA) geregistreer by The South African Institute of Tax Professionals.
Verder het sy ook haar akkreditasie by die Suid-Afrikaanse Vereniging vir Besigheidsrekenmeesters (SAIBA) in Julie 2015 verkry. Sy staan tans bekend as Business Accountant in Practice (SA). Hierdie akkreditasie stel haar instaat om baie meer take vir die klein tot medium sakeonderneming te verrig as voorheen.
Mimi het haar loopbaan begin as 'n interne ouditeur by 'n firma in Pretoria, maar haar loopbaan het spoedig in 'n ander rigting gedraai toe sy aangestel is as die finansiële bestuurder en rekenmeester by 'n groot voerkraal in die Limpopo provinsie. Sy het byna 15 jaar ondervinding as rekenmeester en bedryf nou reeds haar praktyk sedert Januarie 2011.
Lorraine Crafford - Senior administriewe klerk
Met meer as 10 jaar onderving in 'n ouditeursfirma in Polokwane het Lorraine by Mimi Greyling Rekenmeesters aangesluit in 2013. Lorraine is baie bekend by ons kliënte vir haar deeglike verwerking van hulle belangrike rekeningkundige data.
Lorraine is 'n Certified Payroll Administrator en bied haar kennis ten opsigte van Sage One salarisrol-sagteware en CIPC aan tot voordeel van Mimi Greyling Rekenmeesters se kliënte.
Veronica du Toit - Administratiewe klerk, Phalaborwa-tak
Mimi Greyling Rekenmeesters se kliëntebasis in die Phalaborwa en Hoedspruit omgewing het so danig gegroei, dat Mimi besluit het om ‘n persoon vir die omgewing aan te stel en wie anders as Veronica. Veronica het baie jare se ondervinding in die bankwese en daarna was sy mede-eienaar in ‘n vulstasie.
Vir Veronica is akkuraatheid en sisteme baie belangrik. Sy is meesterlik om ‘n kliënt se inligting so te verwerk en te orden.
Delize van Biljon - Professionele rekenmeester en SARS korrespondent - Gauteng
Met SARS besoeke wat toenemend meer kompleks, tydsaam en ingewikkeld raak het Mimi Greyling Rekenmeesters besluit om 'n samewerkingsooreenkoms met Delize te sluit. Sy is vanaf einde 2017 verantwordelik vir alle SARS kantoor besoeke en haar sukses het groot koste en tyd besparings tot gevolg vir ons praktyk en so ook ons kliënte.
Delize het haar B.Com Finansiële Rekenmeesterskap-graad in 2006 aan die Noordwes-Universiteit behaal. Sy is sedert 2013 'n lid van die Suid-Afrikaanse Instituut van Professionele Rekenmeesters (SAIPA). Verder beskik Delize ook oor die titel van General Tax Pratitioner (SA).
Delize werk vanuit haar kantoor in Springs, Gauteng. Sy is oorspronlik ook vanaf Louis Trichardt, Limpopo.
Gebruik ons kontakvorm sodat ons u spoedig kan kontak.
RSG Geldsake - Onderhoud
Luister gerus na Mimi se onderhoud op RSG Geldsake wat op 3 Oktober 2016 regstreeks uitgesaai is.
Mimi Greyling - RSG Geldsake.mp3 (10.29MB)
Tuis | Meer oor Ons | Ons Dienste | Persoonlike Inkomstebelasting | Kontak Ons | Nuttige Skakels en Aflaaie
Nuttige Skakels en Aflaaie